Valke sluit dobbelhuise se deure | Maroela Media
Valke sluit dobbelhuise se deure
Die Valke in die Noord-Kaap het Vrydag 19 aanlyndobbelhuise se deure in twee provinsies gesluit.
"Die Valke het ook toegeslaan op 27 persele in die Noord-Kaap en Noordwes tydens 'n groot operasie wat lede van die nasionale kantoor van die Valke en plaaslike polisiebeamptes insluit," het kapt. Philani Nkwalase, woordvoerder van die Valke, gesê.
Die Valke hou glo al 'n geruime tyd die onwettige dobbelwebwerwe dop en 'n operasie is uitgevoer om die ondernemings te sluit.
"Die beamptes het tydens die klopjag beslag gelê op verskeie toerusting soos dobbelmasjiene en rekenaars wat na bewering in die onwettige dobbelonderneming gebruik is. Die beamptes het ook beslag gelê op 'n onbekende bedrag kontant," het Nkwalase bygevoeg.
Drie verdagtes is in hegtenis geneem. "Verdere inhegtenisnemings word nie uitgesluit nie. Die drie persone sal na verwagting Maandag in die hof verskyn op aanklag van korrupsie, geldwassery, swendelary en oortreding van die nasionale en provinsiale dobbelwette.
Die 19 onwettige dobbelpersele was in die Noord-Kaap: Kuruman (1) Kimberley (2), Kathu (2), Kakamas (1), De Aar (1), Colesberg (1), Port Nolloth (1), Keimoes (1), Olifantshoek (1), Postmasburg (1), Daniëlskuil (1), Barkly-Wes (1), Douglas (1) en Hartswater (1). In Noordwes was dit Vryburg (2) en Delareyville (1).
Rassekwotas 'ongrondwetlik en irrasioneel'
Dit kan dalk net interessant word om die name en vanne van " verdagtes" te lees te kry.
Dit kan dalk net baie insig gewen wees
Met verbasing kennis geneem hoe vinnig die Valke n onwettige dobbelhuis kon skoonmaak hier in Vryburg….maar dit was harde werk om al die nodige dokumentasie en lasbriewe in plek te kry…dit gedoen,toe volg alles met spoed van witlig….BAIE GELUK VALKE…WEL GEDAAN
Doen so voort sluit die hoolle almal en noem die name van die eienaars in die media asb.
Tevrede dobbelaar · 3 jare gelede
Baie geld verloor by die internet cafe postmasburg, wen nooit speel duisende rande, wen niks, Dan is Die wit vrou wat daar werk nog so bloed Rou. Goeie werk valke roei hule uit n maak hule name been asb,
poppie · 3 jare gelede
Tevreede dobbelaar … jyt gehelp met die misdaad as jy ook daar gedobbel het…. nou moet jy maar by die bar gaan geld weggooi
Lydenburg · 3 jare gelede
Wens die valke wil in Lydenburg 'n draai maak. Daar is n hele paar wat onwettig bedryf word.
Nog n Leydenburger · 3 jare gelede
Ek wonder veral oor daardie een paar winkels van leydenburg spur af.
Potter · 3 jare gelede
Dink restauranteienaars. Restaurante kan fronte wees.
Haha, daar is op 'n onbekende bedrag geld beslag gelê? Hopelik is die beamptes nog van die goeie ou soort.
Fiki · 3 jare gelede
en die 3 dobbel kaste wat in die kroeg langs BP garage staan in Keimoes is seker wettig… niemand ek ingesluit wen niks daar nie… die Valke moet daar ook gaan inloer.